毕竟西湖六月中，风光不与四时同。接天莲叶无穷碧，映日荷花别样红。BRBR碧荷生幽泉，朝日艳且鲜。秋花冒绿水，密叶罗青烟。秀色粉绝世，馨香谁为传？坐看飞霜满，凋此红芳年。BRBR长恨涉江遥，移近溪头住。闲荡木兰舟，误入双鸳浦。无端轻薄云，暗作廉纤雨。翠袖不胜寒，欲向荷花语。BRBR长忆孤山，山在湖心如黛簇，僧房四面向湖开，清棹去还来。芰荷香喷连云阁，阁上清声檐下铎。别来尘土污人衣，空役梦魂飞。BRBR荡舟无数伴，解缆自相催。汗粉无庸拭，风裙随意开。棹移浮荇乱，船进倚荷来。藕丝牵作缕，莲叶捧成杯。BRBR古柳垂堤风淡淡，新荷漫沼叶田田。白羽频挥闲士坐，乌纱半坠醉翁眠。游梦挥戈能断日，觉来持管莫窥天。堪笑荣华枕中客，对莲余做世外仙。BRBR荷花开后西湖好，载酒来时，不用旌旗，前后红幢绿盖随。画船撑入花深处，香泛金卮，烟雨微微，一片笙歌醉里归。BRBR荷叶罗裙一色裁，芙蓉向脸两边开。乱入池中看不见，闻歌始觉有人来。BRBR荷叶五寸荷花娇，贴波不碍画船摇；相到薰风四五月，也能遮却美人腰。BRBR红藕香残玉簟秋，轻解罗裳，独上兰舟。云中谁寄锦书来？雁字回时，月满西楼。花自飘零水自流。一种相思，两处闲愁。此情无计可消除，才下眉头,却上心头。BRBR江南风景秀最忆在碧莲娥娜似仙子清风送香远。BRBR金桨木兰船，戏采江南莲。莲香隔浦渡，荷叶满江鲜。房垂易入手，柄曲自临盘。露花时湿钏，风茎乍拂钿。BRBR锦带杂花钿，罗衣垂绿川。问子今何去，出采江南莲。辽西三千里，欲寄无因缘。愿君早旋返，及此荷花鲜。
