枕中云气千峰近，床底松声万壑哀。要看银山拍天浪，开窗放入大江来。
油壁香车不再逢，峡云无迹任西东。梨花院落溶溶月，柳絮池塘淡淡风。几日寂寥伤酒后，一番萧瑟禁烟中。鱼书欲寄何由达，水远山长处处同。
青苔满地初晴后，绿树无人昼梦余。唯有南风旧相识，偷开门户又翻书。
水满田畴稻叶齐，日光穿树晓烟低。黄莺也爱新凉好，飞过青山影里啼。
夜热依然午热同，开门小立月明中。竹深树密虫鸣处，时有微凉不是风。
目穷淮海满如银，万道虹光育蚌珍。天上若无修月户，桂枝撑损向西轮。
只知逐胜忽忘寒，小立春风夕照间。最爱东山晴后雪，软红光里涌银山。
竞渡深悲千载冤，忠魂一去讵能还。国亡身殒今何有，只留离骚在世间。
袨服华妆着处逢，六街灯火闹儿童。长衫我亦何为者，也在游人笑语中。
呜呼！盛衰之理，虽曰天命，岂非人事哉！原庄宗之所以得天下，与其所以失之者，可以知之矣。　　世言晋王之将终也，以三矢赐庄宗而告之曰：“梁，吾仇也；燕王，吾所立；契丹与吾约为兄弟；而皆背晋以归梁。此三者，吾遗恨也。与尔三矢，尔其无忘乃父之志！”
