拔地万里青嶂立,悬空千丈素流分。共看玉女机丝挂,映日还成五色文。万丈红泉落，迢迢半紫氛。奔流下杂树，洒落出重云。日照虹霓似，天清风雨闻。灵山多秀色，空水共氤氲。BRBR飞帘如玉帘，直下数千尺，新月如帘钩，遥遥挂碧空。BRBR西登香炉峰，南见瀑布水。挂流三百丈，喷壑数十里。歘如飞电来，隐若白虹起。初惊河汉落，半洒云天里。BRBR银河忽如瓠子决，泻渚五老之峰前。我疑天仙织素练，素练脱轴垂青天。便欲手把并州剪，剪取一幅玻璃烟。相逢云石子，有似捉月仙。洒喉无耐夜渴甚，骑鲸吸海枯桑田。居然化作十万丈，玉虹倒挂清冷渊
