P1、【八声甘州·登青城山】叹巴蜀胜地多名山，青城似瑶台。拥翠峰北起，岷江乳哺，紫气东来。七八亭廊初见，箫管俱徘徊。直上凌宵阁，雾破天开。端的清明世界，瞰锦官历历，燕赵尘埃。数陈仓暗度，赤壁扫烟灰。祭崔嵬清茶三盏，百谷王、碧洞自流回。云间鹤、仙乡何处？正好同归。BRBR2、【祷青城山回】徐太妃翠驿红亭近玉京，梦魂犹是在青城。比来出看江山景，却被江山看出行。BRBR3、【赋得青城山送杨杜二郎中赴蜀军歌】钱起蜀山西南千万重，仙经最说青城峰。青城嶔岑倚空碧，远压峨嵋吞剑壁。锦屏云起易成霞，玉洞花明不知夕。星台二妙逐王师，阮瑀军书王粲诗。日落猿声连玉笛，晴来山翠傍旌旗。绿罗春月供门近，知君对酒遥相思。BRBR4、【阆中东楼筵奉送十一舅往青城】杜甫曾城有高楼，制古丹雘存。迢迢百馀尺，豁达开四门。虽有车马客，而无人世喧。游目俯大江，列筵慰别魂。是时秋冬交，节往颜色昏。天寒鸟兽休，霜露在草根。今我送舅氏，万感集清尊。岂伊山川间，回首盗贼繁。高贤意不暇，王命久崩奔。临风欲恸哭，声出已复吞。BRBR5、【青城山】汪元量敕使穿云破湿苔，水边坐石更行杯。翩翩野鹤飞如舞，冉冉岩花笑不来。乱木交柯盘圣井，数峰削玉并仙台。平明绝顶穷幽讨，更上青城望一回。BRBR6、【谒青城山】赵抃背琴肩酒上青城，云为开收月为明。观宿有诗招主簿，庐空无分遇先生。BRBR7、【游青城山】白逊青城山中云茫茫，龙车问道来轩皇。当封分为王岳长，天地截作神仙乡。BRBR8、【游青城山】平湖如镜山含黛，赤壁围城景色奇。三十六峰入画境，百零八景挂天梯。天狮问道祥云袅，溶洞寻幽紫气怡。仙履清凉奇幻景，上清晨雾掩莺啼。BRBR9、【游青城山】赵抃三十六峰峻，维岷在蜀奇。方行刺史部，重款丈人祠。冻雪诸蕃隔，晴云六面披。访山穷宝洞，敕鬼觇丰碑。泉落寒崖响，萝依古木垂。良工存旧笔，老叟琢新诗。陟险齐双屐，逢幽鼓七丝。盘桓不忍去，还作更来期。BRBR10、【再题青城山】范成大万里清游不暇慵，双旌换得一枝筇。来从井络直西路，上到江源第一峰。海内闲身输我佚，山中佳气为人浓。题诗试刻岩前石，付与他年苏晕重。P
P感谢欣赏本文，更多Ahref"http:www.kj-cy.cn"优美的诗句A请关注：Aclasstitlehref"http:www.kj-cy.cnhtm2012474491.htm"描写泰山的诗句AAclasstitlehref"http:www.kj-cy.cnhtm20122174139.htm"和山水有关的诗句AP
