此情绵绵何时尽？牵动长空万里云。云中本是双飞燕，而今都做梦里人。欲往何处觅莹雪？漫飘柳絮祭芳魂。祭罢芳魂又一春，依旧不见绿罗裙。BRBR此去经年，应是良辰好景虚设。便纵有，千种风情，更与何人说。BRBR红豆生南国，春来发几枝，愿君多采撷，此物最相思。BRBR君知妾有夫，赠妾双明珠。感君缠绵意，系在红罗襦。还君明珠双泪垂，恨不相逢未嫁时。BRBR可怜无定河边骨，犹是春闺梦裏人。BRBR落花人独立，微雨燕双飞。BRBR千金纵买相如赋，脉脉此情谁诉。BRBR人到情多情转薄，而今真个不多情。BRBR深知身在情长在，怅望江头江水声。BRBR十年生死两茫茫，不思量，自难忘。千里孤坟，无处话凄凉。纵使相逢应不识，尘满面，鬓如霜。夜来幽梦忽还乡，小轩窗，正梳妆。相顾无言，惟有泪千行。料得年年肠断处，明月夜，短松冈。BRBR戍鼓断人行，边秋一雁声。露从今夜白，月是故乡明。有弟皆分散，无家问死生。寄书长不达，况乃未休兵。BRBR似此星辰非昨夜，为谁风露立中宵。
