酌酒会临泉水，抱琴好倚长松。南园露葵朝折，东谷黄粱夜舂。
采菱渡头风急，策杖林西日斜。杏树坛边渔父，桃花源里人家。
北风凋白草， 胡马日骎骎。 夜后戍楼月， 秋来边将心。铁衣霜露重， 战马岁年深。 自有卢龙塞， 烟尘飞至今。
玉殿春浓花烂熳，簇神仙伴。罗裙窣地缕黄金，奏清音。酒阑歌罢两沉沉，一笑动君心。永愿作鸳鸯伴，恋情深。
草色青青柳色黄，桃花历乱李花香。东风不为吹愁去，春日偏能惹恨长。
碧窗斜月蔼深晖，愁听寒螀泪湿衣。梦里分明见关塞，不知何路向金微。秋天一夜静无云，断续鸿声到晓闻。欲寄征衣问消息，居延城外又移军。
秋光满目。风清露白，莲红水绿。何处梦回？弄珠拾翠盈盈，倚兰桡，眉黛蹙。采莲调稳，吴侣声相续，倚棹吴江曲。鹭起暮天，几双交颈鸳鸯，入芦花，深处宿。
烟漠漠，雨凄凄，岸花零落鹧鸪啼。远客扁舟临野渡，思乡处，潮退水平春色暮。兰桡举，水文开，竞携藤笼采莲来。回塘深处遥相见，邀同宴，渌酒一卮红上面。归路近，扣舷歌，采真珠处水风多。曲岸小桥山月过，烟深锁，豆蔻花垂千万朵。乘彩舫，过莲塘，棹歌惊起
江水沉沉帆影过，游鱼到晚透寒波。渡口双双飞白鸟，烟袅，芦花深处隐渔歌。扁舟短棹归兰浦，人去，萧萧竹径透青莎。深夜无风新雨歇，凉月，露迎珠颗入圆荷。
景阳钟动宫莺转，露凉金殿。轻飙吹起琼花绽，玉叶如剪&#164;晚来高阁上，珠帘卷，见坠香千片。修蛾慢脸陪雕辇，后庭新宴。石城依旧空江国，故宫春色。七尺青丝芳草绿，绝世难得&#164;玉英凋落尽，更何人识，野棠如织。只是教人添怨忆，怅望无极。
