其一朝寄平安语，暮寄相思字；驰书迅已极，云是君所寄。既非君手书，又无君默记；虽署花字名，知谁箝缗尾。寻常并坐语，未遽悉心事，况经三四译，岂能达人意？只有斑斑墨，颇似临行泪。门前两行树，离离到天际，中央亦有丝，有丝两头系。如何君寄书，断续不时
寸寸河山寸寸金，（亻瓜）离分裂力谁任？杜鹃再拜忧天泪，精卫无穷填海心！
千声檐铁百淋铃，雨横风狂暂一停。正望鸡鸣天下白，又惊鹅击海东青。沉阴噎噎何多日，残月晖晖尚几星。斗室苍茫吾独立，万家酣睡几人醒？
舟人祷福祀灵君，我有狂言愿彻闻；借取重湖八百里，肄吾十万水犀军。
三年不读南朝史，琐艳浓香久懒熏。偶有遁逃聊学佛，伤於哀乐遂能文。忏除绮语从居易，悔作雕虫似子云。忧患百经未闻道，空阶细雨送斜曛。
粤海重关二虎尊，万龙轰斗事犹存。至今遗垒余残石，白浪如山过虎门。
一角西峰夕照中，断云东岭雨蒙蒙。林枫欲老柿将熟，秋在万山深处红。
道是南风竟北风，敢将蹭蹬怨天公。男儿要展回天策，都在千盘百折中。
登天骑白龙，走山跨猛虎。 叱咤风云生，精神四飞舞。 大人处世当与神物游， 顾彼豚犬诸儿安足伍！ 不见项羽酣呼钜鹿战， 刘秀雷震昆阳鼓， 年约二十余，而能兴汉楚； 杀人莫敢当，万世钦英武。 愧我年二七，于世尚无补。 空负时局忧，无策驱胡虏。 
漫云女子不英雄，万里乘风独向东。诗思一帆海空阔，梦魂三岛月玲珑。铜驼已陷悲回首，汗马终惭未有功。如许伤心家国恨，那堪客里度春风。
