落尽琼花天不惜，封它梅蕊玉无香。倩谁细橪成汤饼，换却人间烟火肠。BRBR北风卷地白草折，胡天八月即飞雪。忽如一夜春风来，千树万树梨花开。散入珠帘湿罗幕，狐裘不暖锦衾薄。将军角弓不得控，都护铁衣冷犹著。瀚海阑干百丈冰，愁云惨淡万里凝。中军置酒饮归客，胡琴琵琶与羌笛。纷纷暮雪下辕门，风掣红旗冻不翻。轮台东门送君去，去时雪满天山路。山回路转不见君，雪上空留马行处。BRBR晨起开门雪满山，雪晴云淡日光寒。檐流未滴梅花冻，一种清孤不等闲。BRBR逢雪宿芙蓉山主人刘长卿BRBR寒色孤村暮，悲风四野闻。溪深难受雪，山冻不流云。鸥鹭飞难辨，沙汀望莫分。野桥梅几树，并是白纷纷。BRBR梅雪争春未肯降，骚人阁笔费评章。梅须逊雪三分白，雪却输梅一段香。BRBR千山鸟飞绝，万径人踪灭。孤舟蓑笠翁，独钓寒江雪。BRBR墙角数枝梅，凌寒独自开。遥知不是雪，为有暗香来。BRBR日暮苍山远，天寒白屋贫。柴门闻犬吠，风雪夜归人。BRBR日暮诗成天又雪，与梅并作十分春。BRBR已讶衾枕冷，复见窗户明。夜深知雪重，时闻折竹声。BRBR坐看深来尺许强，偏於薄暮发寒光。半空舞倦居然嬾，一点风来特地忙。
