P《春雨》作者：窦群BRBR昨日偷闲看花了，今朝多雨奈人何。BR人间尽似逢花雨，莫爱芳菲湿绮罗。BRBRBR《裴端公使院，赋得隔帘见春雨》BRBR作者：包何BRBR细雨未成霖，垂帘但觉阴。BR唯看上砌湿，不遣入檐深。BR度隙沾霜简，因风润绮琴。BR须移户外屦，檐溜夜相侵。BRBRBR《吴门春雨》BRBR作者：高蟾BRBR吴甸落花春漫漫，吴宫芳树晚沈沈。BR王孙不耐如丝雨，罥断春风一寸心。BRBRBR《春雨不闻百舌》作者：顾况BRBR百舌春来哑，愁人共待晴。BR不关秋水事，饮恨亦无声。BRBRBR《春雨》作者：李商隐BRBR怅卧新春白袷衣，白门寥落意多违。BR红楼隔雨相望冷，珠箔飘灯独自归。BR远路应悲春晚，残宵犹得梦依稀。BR玉珰缄札何由达，万里云罗一雁飞。BRBRBR《春雨》作者：李咸用BRBR大帝闲吹破冻风，青云融液流长空。BR天人醉引玄酒注，倾香旋入花根土。BR湿尘轻舞唐唐春，神娥无迹莓苔新。BR老农私与牧童论，纷纷便是仓箱本。BRBRBR《喜春雨有寄》作者：李中BRBR青春终日雨，公子莫思晴。BR任阻西园会，且观南亩耕。BR最怜滋垄麦，不恨湿林莺。BR父老应相贺，丰年兆已成。BRBRBR《答韦先辈春雨后见寄》BRBR作者：刘得仁BRBR风散五更雨，鸟啼三月春。BR轩窗透初日，砚席绝纤尘。BR帝里峰头出，邻家树色新。BR怜君高且静，有句寄闲人。BRBRBR《春雨》作者：刘复BRBR细雨度深闺，莺愁欲懒啼。BR如烟飞漠漠，似露湿凄凄。BR草色行看靡，花枝暮欲低。BR晓听钟鼓动，早送锦障泥。BRBRBR《春雨即事寄袭美》BRBR作者：陆龟蒙BRBR小谢轻埃日日飞，城边江上阻春晖。BR虽愁野岸花房冻，还得山家药笋肥。BR双屐著频看齿折，败裘披苦见毛稀。BR比邻钓叟无尘事，洒笠鸣蓑夜半归。BRBRBR《临安春雨初霁》BRBR作者：陆游BRBR世味年来薄似纱，谁令骑马客京华？BR小楼一夜听春雨，深巷明朝卖杏花。BR矮纸斜行闲作草，晴窗细乳戏分茶。BR素衣莫起风尘叹，犹及清明可到家。BRBRBR《长安春雨》作者：罗邺BRBR兼风飒飒洒皇州，能滞轻寒阻胜游。BR半夜五侯池馆里，美人惊起为花愁。BRBRBR《春雨后》作者：孟郊BRBR昨夜一霎雨，天意苏群物。BR何物最先知，虚庭草争出。BRBRBR《春雨》作者：齐己BRBR欲布如膏势，先闻动地雷。BR云龙相得起，风电一时来。BR霢霂农桑野，冥濛杨柳台。BR何人待晴暖，庭有牡丹开。BRBRBR《江上值春雨》BRBR作者：齐己BRBR江皋正月雨，平陆亦波澜。BR半是峨嵋雪，重为泽国寒。BR农田淹浸尽，客棹往来难。BR愁杀骚人路，沧浪正渺漫。BRBRBR《春雨》作者：徐凝BRBR花时闷见联绵雨，云入人家水毁堤。BR昨日春风源上路，可怜红锦枉抛泥。
