巧妻长拌拙夫眠，千里姻缘使线牵。世事都从愁里过，月如无恨月常圆。《集俗语竹枝词》BRBR三日入橱下，洗手作羹汤。未谙姑食性，先遣小姑尝。《新嫁娘》BRBR太行之路能摧车，若比人心是坦途；巫峡之水能覆舟，若比人心是安流。人心好恶苦不常，好坐毛羽恶生疮；与君结发未五载，岂期牛女为参商。古称色衰相弃背，当时美人犹怨悔。何况如今鸾镜中，妾颜未改君心改。为君熏衣裳，君闻兰麝不馨香；为君盛容饰，君看珠翠无颜色。行路难，难于山，险于水。不独人间夫与妻，近代君臣亦如此。君不见左纳言，右纳史，朝承恩，暮赐死。行路难，不在水，不在山，只在人情反覆间。《太行路》BRBR月子弯弯照九州，几家欢乐几家愁。几家夫妻同罗帐，几家飘散在他州。宋《吴歌》《京本通俗小说》《冯玉梅团圆》BRBR长安一片月，万户捣衣声。秋风吹不尽，总是玉关情。何日平胡虏？良人罢远征。《子夜吴歌》BR
