1、紫阳宫女捧丹砂，王母令过汉帝家。春风不肯停仙驭，却向蓬莱看杏花。张继《上清词》
2、粥香饧白杏花天，省对流莺坐绮筵。今日寄来春已老，凤楼迢递忆秋千。李商隐《评事翁寄赐饧粥走笔为答》
3、只去长安六日期，多应及得杏花时。春明门外谁相待，不梦闲人梦酒卮。元稹《西归绝句十二首》
4、知有杏园无路入，马前惆怅满枝红。唐温庭筠《经李徵君故居》（又作王建诗）
5、沾衣欲湿杏花雨，吹面不寒杨柳风。宋宋释志南《绝句》
6、云色鲛绡拭泪颜，一帘春雨杏花寒。几时重会鸳鸯侣，月下吹笙和彩鸾。唐彦谦《无题十首》
7、云阙朝回尘骑合，杏花春尽曲江闲。怜君虽在城中住，不隔人家便是山。元稹《题李十一修行里居壁》
8、云晴春鸟满江村，还似长安旧日闻。红杏花前应笑我，我今憔悴亦羞君。韦庄《闻春鸟》
9、月帔飘飖摘杏花，相邀洞口劝流霞。半酣乍奏云和曲，疑是龟山阿母家。权德舆《戏赠张炼师》
10、雨后却斜阳，杏花零落香。唐温庭筠《菩萨蛮》
11、一去潇湘头欲白，今朝始见杏花春。从来迁客应无数，重到花前有几人。张籍《同白侍郎杏园赠刘郎中》
12、一段好春藏不住，粉墙斜露杏花梢。宋宋张良臣《偶题》
13、扬子澄江映晚霞，柳条垂岸一千家。主人留客江边宿，十月繁霜见杏花。刘商《白沙宿窦常宅观妓》
14、杏子梢头香蕾破。淡红褪白胭脂涴。宋苏轼《蝶恋花》
15、谢恩新入凤凰城，乱定相逢合眼明。千万求方好将息，杏花寒食的同行。王建《留别张广文》
16、小楼一夜听春雨，深巷明朝卖杏花。宋宋陆游《临安春雨初霁》
17、细雨蒙蒙入绛纱，湖亭寒食孟珠家。南朝漫自称流品，宫体何曾为杏花。温庭筠《春日雨》
18、溪头一径入青崖，处处仙居隔杏花。更见峰西幽客说，云中犹有两三家。张籍《寻仙》
19、望月疑无得桂缘，春天又待到秋天。杏花开与槐花落，愁去愁来过几年。李频《述怀》
20、苏溪亭上草漫漫，谁倚东风十二阑。燕子不归春事晚，一汀烟雨杏花寒。戴叔伦《苏溪亭》
21、谁家旧宅春无主，深院帘垂杏花雨。香飞绿琐人未归，巢燕承尘默无语。潘佑《失题》
22、疏疏晴雨弄斜阳，凭栏久，墙外杏花香。宋宋曹组《小重山》
23、少将风月怨平湖，见尽扶桑水到枯。相约杏花坛上去，画栏红紫斗樗蒲。李群玉《湘妃庙》
24、日日春光斗日光，山城斜路杏花香。几时心绪浑无事，得及游丝百尺长。李商隐《日日》
25、去年涧水今亦流，去年杏花今又拆。山人归来问是谁，还是去年行春客。韦应物《因省风俗，访道士侄不见，题壁》
26、曲江院里题名处，十九人中最少年。今日春光君不见，杏花零落寺门前。张籍《哭孟寂》
27、曲江春半日迟迟，正是王孙怅望时。杏花落尽不归去，江上东风吹柳丝。温庭筠《长安春晚二首》
28、秋风里许杏花开，杏树傍边醉客来。共待夜深听一曲，醒人骑马断肠回。戴叔伦《听歌回马上赠崔法曹》
29、萋萋麦陇杏花风，好是行春野望中。日暮不辞停五马，鸳鸯飞去绿江空。羊士谔《野望二首》
30、暖气潜催次第春，梅花已谢杏花新。半开半落闲园里，何异荣枯世上人。罗隐《杏花》
31、暖风迟日柳初含，顾影看身又自惭。何事明朝独惆怅，杏花时节在江南。杜牧《寓言》
32、南内墙东御路旁，预知春色柳丝黄。杏花未肯无情思，何是情人最断肠。温庭筠《杨柳八首》
33、莫怪杏园憔悴去，满城多少插花人。唐杜牧《杏园》
34、满阶芳草绿，一片杏花香。宋刘彤《临江仙》
35、乱点碎红山杏发，平铺新绿水苹生。唐白居易《南湖早春》
36、绿杨烟外晓寒轻，红杏枝头春意闹。宋宋宋祁《玉楼春》
37、流水君恩共不回，杏花争忍扫成堆。残春未必多烟雨，泪滴闲阶长绿苔。郑谷《长门怨二首》
38、薄薄春云笼皓月，杏花满地堆香雪。醉垂罗袂倚朱栏，小数玉仙歌未阕。刘兼《春夜》
39、刘超游召郄诜陪，为忆池亭旧赏来。红杏花旁见山色，诗成因触鼓声回。黄滔《和陈先辈陪陆舍人春日游曲江》
40、泪湿孤鸾晓镜昏，近来方解惜青春。杏花杨柳年年好，不忍回看旧写真。郑谷《为人题》
41、江头数顷杏花开，车马争先尽此来。欲待无人连夜看，黄昏树树满尘埃。姚合《杏园》
42、昨日朝天过紫微，醮坛风冷杏花稀。碧桃泥我传消息，何事人间更不归。建业卜者《题紫微观》
43、忽忆芳时频酩酊，却寻醉处重裴回。杏花结子春深后，谁解多情又独来。白居易《重寻杏园》
44、红杏花时辞汉苑，黄梅雨里上淮船。雨迎花送长如此，辜负东风十四年。吴融《渡淮作》
45、衡门一别梦难稀，人欲归时不得归。长忆去年寒食夜，杏花零落雨霏霏。吴融《忆街西所居》
46、和烟和雨遮敷水，映竹映村连灞桥。撩乱春风耐寒令，到头赢得杏花娇。郑谷《小桃》
47、风流大抵是伥伥，此际相思必断肠。云薄月昏寒食夜，隔帘微雨杏花香。韩偓《寒食夜有寄》
48、风吹梅蕊闹，雨红杏花香。宋宋晏殊《临江仙》
