其一面湖楼好纳朝光，夜梦分明起辄忘。但记晓钟来两寺，一钟声短一声长。其二湖上朝来水气升，南高峰色自崚嶒。小船看尔投西岸，载得三人两是僧。
大块凿混沌，浑浑旋大圜；隶首不能算，知有几万年。羲轩造书契，今始岁五千；以我视后人，若居三代先。俗儒好尊古，日日故纸研；六经字所无，不敢入诗篇。古人弃糟粕，见之口流涎；沿习甘剽盗，妄造丛罪愆。黄土同抟人，今古何愚贤；即今忽已古，断自何代前？
众人耳目外，重以甘言诱；浓绿茁芽茶，浅碧酿花酒。斜纹黑普罗，杂俎红毡竓，琐屑到钗钏，取足供媚妇。上谒士雕龙，下访市屠狗；墨床与侏张，相见辄握手。指此区区物，是某托转授；怀上花名册，出请纪谁某。“知君有姻族，知君有甥舅，赖君提挈力，吾党定举首
其一朝寄平安语，暮寄相思字；驰书迅已极，云是君所寄。既非君手书，又无君默记；虽署花字名，知谁箝缗尾。寻常并坐语，未遽悉心事，况经三四译，岂能达人意？只有斑斑墨，颇似临行泪。门前两行树，离离到天际，中央亦有丝，有丝两头系。如何君寄书，断续不时
寸寸河山寸寸金，（亻瓜）离分裂力谁任？杜鹃再拜忧天泪，精卫无穷填海心！
千声檐铁百淋铃，雨横风狂暂一停。正望鸡鸣天下白，又惊鹅击海东青。沉阴噎噎何多日，残月晖晖尚几星。斗室苍茫吾独立，万家酣睡几人醒？
舟人祷福祀灵君，我有狂言愿彻闻；借取重湖八百里，肄吾十万水犀军。
三年不读南朝史，琐艳浓香久懒熏。偶有遁逃聊学佛，伤於哀乐遂能文。忏除绮语从居易，悔作雕虫似子云。忧患百经未闻道，空阶细雨送斜曛。
粤海重关二虎尊，万龙轰斗事犹存。至今遗垒余残石，白浪如山过虎门。
故物人寰少，犹蒙忧患俱。春深恒作伴，宵梦亦先驱。不逐年华改，难同逝水徂。多情谁似汝？未忍托禳巫。
