P1、其为人也孝弟，而好犯上者，鲜矣；不好犯上，而好作乱者，未之有也。君子务本，本立而道生。孝弟也者，其为仁之本与！BRBR2、博学而笃志，切问而近思，仁在其中矣。BRBR3、不仁者不可以久处约，不可以长处乐。仁者安仁，知者利仁。BRBR4、弟子入则孝，出则弟，谨而信，泛爱众，而亲仁。行有余力，则以学文。BRBR5、富与贵是人之所欲也，不以其道得之，不处也；贫与贱是人之所恶也，不以其道得之，不去也。君子去仁，恶乎成名？君子无终食之间违仁，造次必于是，颠沛必于是。BRBR6、工欲善其事，必先利其器。居是邦也，事其大夫之贤者，友其士之仁者。BRBR7、恭而无礼则劳，慎而无礼则葸，勇而无礼则乱，直而无礼则绞。君子笃于亲，则民兴于仁；故旧不遗，则民不偷。BRBR8、苟志于仁矣，无恶也。BRBR9、好勇疾贫，乱也。人而不仁，疾之已甚，乱也。BRBR10、何事于仁，必也圣乎！尧舜其犹病诸！夫仁者，己欲立而立人，己欲达而达人。能近取譬，可谓仁之方也已。BRBR11、君子而不仁者有矣夫，未有小人而仁者也。BRBR
