不论平地与山尖，无限风光尽被占。 采得百花成蜜后，为谁辛苦为谁甜。
晨起动征铎，客行悲故乡。鸡声茅店月，人迹板桥霜。槲叶落山路，枳花明驿墙。(明驿墙 一作：照)因思杜陵梦，凫雁满回塘。
花近高楼伤客心，万方多难此登临。锦江春色来天地，玉垒浮云变古今。北极朝廷终不改，西山寇盗莫相侵。可怜后主还祠庙，日暮聊为《梁甫吟》。
月黑雁飞高，单于夜遁逃。欲将轻骑逐，大雪满弓刀。
美人卷珠帘，深坐颦蛾眉。(颦蛾眉 一作：蹙)但见泪痕湿，不知心恨谁。
长安一片月，万户捣衣声。秋风吹不尽，总是玉关情。何日平胡虏，良人罢远征。
采石江边李白坟，绕田无限草连云。可怜荒垄穷泉骨，曾有惊天动地文。但是诗人多薄命，就中沦落不过君。渚苹溪藻犹堪荐，大雅遗风已不闻。
炉火照天地，红星乱紫烟。赧郎明月夜，歌曲动寒川。
寥落古行宫，宫花寂寞红。白头宫女在，闲坐说玄宗。
烽火城西百尺楼，黄昏独上海风秋。 更吹羌笛关山月，无那金闺万里愁。 琵琶起舞换新声，总是关山旧别情。 撩乱边愁听不尽，高高秋月照长城。 关城榆叶早疏黄，日暮云沙古战场。 表请回军掩尘骨，莫教兵士哭龙荒。 青海长云暗雪山，孤城遥望玉门关。 黄
