1、高高此山顶，四望唯烟云。下有一条路，通达楚与秦。或名诱其心，或利牵其身。乘者及负者，来去何云云。我亦斯人徒，未能出嚣尘。七年三往复，何得笑他人。《登商山最高顶》作者：白居易BRBR2、反照前山云树明，从君苦道似华清。试听肠断巴猿叫，早晚骊山有此声。《和行简望郡南山》作者：白居易BRBR3、久病旷心赏，今朝一登山。山秋云物冷，称我清羸颜。白石卧可枕，青萝行可攀。意中如有得，尽日不欲还。人生无几何，如寄天地间。心有千载忧，身无一日闲。何时解尘网，此地来掩关。《秋山》作者：白居易BRBR4、暗将心地出人间，五六年来人怪闲。自嫌恋著未全尽，犹爱云泉多在山。《游仙游山》作者：白居易BRBR5、牧野功成后，周王战马闲。驱驰休伏皂，饮龁任依山。逐日朝仍去，随风暮自还。冰生疑陇坂，叶落似榆关。躞蹀仙峰下，腾骧渭水湾。幸逢时偃武，不复鼓鼙间。《归马华山》作者：白行简BRBR6、苍苍五老雾中坛，杳杳三山洞里官。手护昆仑象牙简，心推霹雳枣枝盘。春飞雪粉如毫润，晓漱琼膏冰齿寒。渐恨流年筋力少，惟思露冕事星冠。《宿庐山，赠白鹤观刘尊师》作者：包佶BRBR7、东岩采薇人，岩际朝见月。怪堕幽萝间，非时更澄彻。绿萝就玉兔，再与高鸟歇。清光照掌中，始悟石上发。谁传阴阳火，铸此天地物。深影藏半山，虚轮带凝雪。早回谢公赏，今遇樵夫说。白日乘彩霞，翩翩对容发。我图辨鬼魅，信美留烟阙。形神乍相逢，竟夕难取别。如其终身照，可化黄金骨。《庐山石镜》作者：鲍溶BRBR8、幽人往往怀麻姑，浮世悠悠仙景殊。自从青鸟不堪使，更得蓬莱消息无。《望麻姑山》作者：鲍溶BRBR9、白道行深云，云高路弥细。时时天上客，遗路人间世。烟花最深处，井臼得空刺。天寒鹤巢林，石长泉脉闭。神化万灵集，心期一朝契。不见金板书，谁知阮家裔。终期太古人，问取松柏岁。《游山》作者：鲍溶BRBR10、若到江州二林寺，遍游应未出云霞。庐山瀑布三千仞，画破青霄始落斜。《送僧入庐山》作者：曹松BRBR11、巫山苍翠峡通津，下有仙宫楚女真。不逐彩云归碧落，却为暮雨扑行人。年年旧事音容在，日日谁家梦想频。应是荆山留不住，至今犹得睹芳尘。《巫峡》作者：曹松BRBR12、九华如剑插云霓，青霭连空望欲迷。北截吴门疑地尽，南连楚界觉天低。龙池水蘸中秋月，石路人攀上汉梯。惆怅旧游无复到，会须登此出尘泥。《望九华山》作者：柴夔BRBR13、一身为轻舟，落日西山际。常随去帆影，远接长天势。物象归馀清，林峦分夕丽。亭亭碧流暗，日入孤霞继。渚日远阴映，湖云尚明霁。林昏楚色来，岸远荆门闭。至夜转清迥，萧萧北风厉。沙边雁鹭泊，宿处蒹葭蔽。圆月逗前浦，孤琴又摇曳。泠然夜遂深，白露沾人袂。《西山》作者：常建BRBR14、处处看山不可行，野花相向笑无成。长嫌为客过州县，渐被时人识姓名。《春日南山行》作者：陈羽BRBR15、岸柳黄深绿渐饶。林塘初雨过，涨蒲萄。秋千亭榭彩旗交。莺声里，春在杏花梢。慵整翠云翘。眉尖愁两点，倩谁描。斜阳芳草暗魂销。东风远，犹凭赤阑桥。《小重山》作者：陈允平BRBR16、秣马临荒甸，登高览旧都。犹悲堕泪碣，尚想卧龙图。城邑遥分楚，山川半入吴。丘陵徒自出，贤圣几凋枯！野树苍烟断，津楼晚气孤。谁知万里客，怀古正踌蹰。《岘山怀古》作者：陈子昂BRBR17、粗衣粝食老烟霞，勉把衰颜惜岁华。独鹤只为山客伴，闲云常在野僧家。丛生嫩蕨粘松粉，自落干薪带藓花。明月清风旧相得，十年归恨可能赊。《忆庐山旧居》作者：处默BRBR18、点空夸黛妒愁眉，何必浮来结梦思。惭愧二年青翠色，惹窗粘枕伴吟诗。《别君山》作者：崔橹
