万艘龙舸绿丝间，载到扬州尽不还。应是天教开汴水，一千馀里地无山。尽道隋亡为此河，至今千里赖通波。若无水殿龙舟事，共禹论功不较多。
柳汀斜对野人窗，零落衰条傍晓江。 正是霜风飘断处，寒鸥惊起一双双。
零落栖迟一杯酒，主人奉觞客长寿。主父西游困不归，家人折断门前柳。吾闻马周昔作新丰客，天荒地老无人识。空将笺上两行书，直犯龙颜请恩泽。我有迷魂招不得，雄鸡一声天下白。少年心事当拿云，谁念幽寒坐呜呃。
残灯无焰影幢幢，此夕闻君谪九江。 垂死病中惊坐起，暗风吹雨入寒窗。
半死梧桐老病身，重泉一念一伤神。 手携稚子夜归院，月冷空房不见人。
红线毯，择茧缲丝清水煮，拣丝练线红蓝染。 染为红线红于蓝，织作披香殿上毯。披香殿广十丈馀，红线织成可殿铺。彩丝茸茸香拂拂，线软花虚不胜物。美人蹋上歌舞来，罗袜绣鞋随步没。太原毯涩毳缕硬，蜀都褥薄锦花冷，不如此毯温且柔，年年十月来宣州。宣城太
长安回望绣成堆，山顶千门次第开。一骑红尘妃子笑，无人知是荔枝来。
蕃州部落能结束， 朝暮驰猎黄河曲。燕歌未断塞鸿飞， 牧马群嘶边草绿。
玉炉香，红蜡泪，偏照画堂秋思。眉翠薄，鬓云残，夜长衾枕寒。梧桐树，三更雨，不道离情正苦。一叶叶，一声声，空阶滴到明。
雁尽书难寄，愁多梦不成。愿随孤月影，流照伏波营。
