1、自小刺头深草里，而今渐觉出蓬蒿。时人不识凌云木，直待凌云始道高。——《小松》（唐）杜荀鹤BRBR2、郁郁高岩表，森森幽涧陲。鹤栖君子树，风拂大夫枝。百尺条阴合，千年盖影披。岁寒终不改，劲节幸君知。——《全唐诗》李峤BRBR3、有松百尺大十围，生在涧底寒且卑。涧深山险人路绝，老死不逢工度之。天子明堂欠梁木，此求彼有两不知。谁喻苍苍造物意，但与之材不与地。金张世禄原宪贤，牛衣寒贱貂蝉贵。貂蝉与牛衣，高下虽有殊；高者未必贤，下者未必愚。君不见沉沉海底生珊瑚，历历天上种白榆！——《涧底松》（唐）白居易BRBR4、倚空高槛冷无尘，往事闲徵梦欲分。翠色本宜霜后见，寒声偏向月中闻。啼猿想带苍山雨，归鹤应和紫府云。莫向东园竞桃李，春光还是不容君。——《松》【唐】韩溉BRBR5、偃亚长松树，侵临小石溪。静将流水对，高共远峰齐。翠盖烟笼密，花幢雪压低。与僧清影坐，借鹤稳枝栖。笔写形难似，琴偷韵易迷。暑天风槭槭，晴夜露凄凄。独契依为舍，闲行绕作蹊。栋梁君莫采，留著伴幽栖。——《题遗爱寺前溪松》（唐）白居易BRBR6、修条拂层汉，密叶障天浔。凌风知劲节，负雪见贞心。——南朝梁范云《咏寒松诗》BRBR7、亭亭山上松，瑟瑟谷中风。风声一何盛，松枝一何劲。冰霜正惨凄，终岁常端正。岂不罹凝寒？松柏本有性。——魏刘桢《赠从弟》三首之二BRBR8、瘦石寒梅共结邻，亭亭不改四时春。须知傲雪凌霜质，不是繁华队里身。——《咏松》（清）陆惠心BRBR9、弱枝岂自负，移根方尔瞻。细声侵玉帐，疏翠近珠帘。未件紫烟集，虚蒙清露沾。何当一百长，欹盖拥高檐。——杜甫《严郑公阶下新松》BRBR10、南轩有孤松，柯叶自绵幂。清风无闲时，潇洒终日夕。阴生古苔绿，色染秋烟碧。何当凌云霄，直上数千尺。——《南轩松》【唐】李白BRBR11、皇天后土力，使我向此生。贵贱不我均，若为天地情。我家世道德，旨意匡文明。家集四百卷，独立天地经。寄言青松姿，岂羡朱槿荣。昭昭大化光，共此遗芳馨。——《古松感兴》【唐】皇甫松BRBR12、古人长抱济人心，道上栽松直到今。今日若能增种植，会看百世长青阴。——《咏松》（宋）吴芾BRBR13、孤松停翠盖，托根临广路。不以险自防，遂为明所误。幸逢仁惠意，重此藩篱护。犹有半心存，时将承雨露。——柳宗元《孤松》BRBR14、高松出众木，伴我向天涯。客散初晴后，僧来不语时。有风传雅韵，无雪试幽姿。上药终相待，他年访伏龟。——李商隐《高松》BRBR15、大雪压青松，青松挺且直。要知松高洁，待到雪化时。——《咏松》陈毅BRBR16、百盘云蹬八千峰，飞盖穿行夹道松。长昼风雷惊虎豹，半空鳞甲舞蛟龙。江涛夜合秋声壮，湖雨春添黛色浓。欲籍丹青图直干，恨无韦偃得相从。——夏言《九里松》
