《冬夜》作者：白居易BRBR家贫亲爱散，身病交游罢。BR眼前无一人，独掩村斋卧。BR冷落灯火暗，离披帘幕破。BR策策窗户前，又闻新雪下。BR长年渐省睡，夜半起端坐。BR不学坐忘心，寂莫安可过。BR兀然身寄世，浩然心委化。BR如此来四年，一千三百夜。BR﹎﹎﹎﹎﹎﹎﹎﹎﹎﹎﹎﹎﹎﹎﹎BRBR《早冬》作者：白居易BRBR十月江南天气好，可怜冬景似春华。BR霜轻未杀萋萋草，日暖初干漠漠沙。BR老柘叶黄如嫩树，寒樱枝白是狂花。BR此时却羡闲人醉，五马无由入酒家。BR﹎﹎﹎﹎﹎﹎﹎﹎﹎﹎﹎﹎﹎﹎﹎BRBR《冬夜答客》作者：鲍溶BRBR冬日诚可爱，不如夜漏多。BR幸君霜露里，车马犯寒过。BR学耕不逢年，稂莠败黍禾。BR岂唯亲宾散，鸟鼠移巢窠。BR独见青松心，凌霜庇柔萝。BR壮日贱若此，留恩意如何。BR因忆古丈夫，一言重山河。BR临风弹楚剑，为子奏燕歌。BR﹎﹎﹎﹎﹎﹎﹎﹎﹎﹎﹎﹎﹎﹎﹎BRBR《守岁》作者：董思恭BRBR岁阴穷暮纪，献节启新芳。BR冬尽今宵促，年开明日长。BR冰消出镜水，梅散入风香。BR对此欢终宴，倾壶待曙光。BR﹎﹎﹎﹎﹎﹎﹎﹎﹎﹎﹎﹎﹎﹎﹎BRBR《对雪》作者：杜甫BRBR战哭多新鬼，愁吟独老翁。BR乱云低薄暮，急雪舞回风。BR瓢弃尊无绿，炉存火似红。BR数州消息断，愁坐正书空。BR﹎﹎﹎﹎﹎﹎﹎﹎﹎﹎﹎﹎﹎﹎﹎BRBR《冬日归旧山》作者：李白BRBR未洗染尘缨，归来芳草平。BR一条藤径绿，万点雪峰晴。BR地冷叶先尽，谷寒云不行。BR嫩篁侵舍密，古树倒江横。BR白犬离村吠，苍苔壁上生。BR穿厨孤雉过，临屋旧猿鸣。BR木落禽巢在，篱疏兽路成。BR拂床苍鼠走，倒箧素鱼惊。BR洗砚修良策，敲松拟素贞。BR此时重一去，去合到三清。BR﹎﹎﹎﹎﹎﹎﹎﹎﹎﹎﹎﹎﹎﹎﹎BRBR《幽居冬暮》作者：李商隐BRBR羽翼摧残日，郊园寂寞时。BR晓鸡惊树雪，寒鹜守冰池。BR急景忽云暮，颓年浸已衰。BR如何匡国分，不与夙心期。BR﹎﹎﹎﹎﹎﹎﹎﹎﹎﹎﹎﹎﹎﹎﹎BRBR《冬夕》作者：陆游BRBR犬吠惊飘叶，禽喧换宿枝。BR堕空霜肃肃，垂地斗离离。BR野叟读书罢，高城吹角悲。BR功名浑错料，老病却如期。BR﹎﹎﹎﹎﹎﹎﹎﹎﹎﹎﹎﹎﹎﹎﹎BRBR《冬夕闲咏》作者：陆游BRBR柳眼梅须漏泄春，江南又见物华新。BR终年幽兴遗身世，半夜孤吟怆鬼神。BR客有疏亲俱握手，酒无贤圣总濡唇。BR放翁自命君无笑，家世从来是散人。BR﹎﹎﹎﹎﹎﹎﹎﹎﹎﹎﹎﹎﹎﹎﹎BRBR《冬夕书事》作者：田锡BRBR堪嗤栖屑客长安，风雪加添近腊寒。BR冻笔呵来书字淡，孤灯挑尽向窗残。BR十年苦思诗千首，一夕回肠事万端。BR家住天涯归未得，岭梅江蓼自辛酸。BR﹎﹎﹎﹎﹎﹎﹎﹎﹎﹎﹎﹎﹎﹎﹎BRBR《终南望余雪》BRBR终南阴岭秀，积雪浮云端。BR林表明霁色，城中增暮寒。BR﹎﹎﹎﹎﹎﹎﹎﹎﹎﹎﹎﹎﹎﹎﹎BRBR《负冬日》作者：白居易BRBR杲杲冬日出，照我屋南隅。BR负暄闭目坐，和气生肌肤。BR初似饮醇醪，又如蛰者苏。BR外融百骸畅，中适一念无。BR旷然忘所在，心与虚空俱。BRBRBR其他STRONG描写冬天的诗句STRONG精选五十句：BRBR1、白雪纷纷何所似？撒盐空中差可拟。《咏雪联句》BRBR2、白雪却嫌春色晚，故穿庭树作飞花。《春雪》BRBR3、北风卷地白草折，胡天八月即飞雪。《白雪歌送武》BRBR4、北国风光，千里冰封，万里雪飘。《沁园春·雪》BRBR5、不知近水花先发，疑是经冬雪未销。《早梅》BRBR6、不知庭霰今朝落，疑是林花昨夜开。《苑中遇雪》BRBR7、草枯鹰眼疾，雪尽马蹄轻。《观猎》BRBR8、窗含西岭千秋雪，门泊东吴万里船。《绝句》BRBR9、大雪压青松，青松挺且直。《青松》BRBR10、终南阴岭秀，积雪浮云端。《终南望余雪》BRBR11、地白风色寒，雪花大如手。《嘲王历阳不肯饮酒》BRBR12、隔牖风惊竹，开门雪满山。《冬晚对雪忆胡居士家》BRBR13、孤飞一片雪，百里见秋毫。《观放白鹰·其一》BRBR14、孤舟蓑笠翁，独钓寒江雪。《江雪》BRBR15、古戍苍苍烽火寒，大荒阴沉飞雪白。《听董大弹胡》BRBR16、邯郸驿里逢冬至，抱膝灯前影伴身。《邯郸冬至》BRBR17、寒风吹日短，风浪与云平。《公安县怀古》BRBR18、黄河捧土尚可塞，北风雨雪恨难裁。《北风行》BRBR19、黄云万里动风色，白波九道流雪山。《庐山谣寄》BRBR20、回乐烽前沙似雪，受降城外月如霜。《夜上受降城》BRBR21、六出飞花入户时，坐看青竹变琼枝。《对雪》BRBR22、乱山残雪夜，孤烛异乡人。《除夜有怀》BRBR23、乱云低薄暮，急雪舞回风《对雪》BRBR24、梅须逊雪三分白，雪却输梅一段香。《雪梅》BRBR25、明月照积雪，朔风劲且哀。《岁暮》BRBR26、凄凄岁暮风，翳翳经日雪。《癸卯岁十二月中作》BRBR27、其馀七匹亦殊绝，迥若寒空动烟雪。《讽录事宅观》BRBR28、砌下落梅如雪乱，拂了一身还满。《清平乐》BRBR29、千峰笋石千株玉，万树松萝万朵银。《南秦雪》BRBR30、千里黄云白日曛，北风吹雁雪纷纷。《别董大·其一》BRBR31、墙角数枝梅，凌寒独自开。《梅花》BRBR32、日暮苍山远，天寒白屋贫。《逢雪宿芙蓉山》BRBR33、山回路转不见君，雪上空留马行处。《白雪歌送武》BRBR34、十月江南天气好，可怜冬景似春华。《早冬》BRBR35、谁将平地万堆雪，剪刻作此连天花。《悼李花》BRBR36、岁暮阴阳催短景，天涯霜雪霁寒宵。《阁夜》BRBR37、天时人事日相催，冬至阳生春又来。《小至》BRBR38、万里寒光生积雪，三边曙色动危旌。《望蓟门》BRBR39、西山白雪三城戍，南浦清江万里桥。《野望》BRBR40、昔去雪如花，今来花似雪。《别诗二首·其一》
